Այելեթ Գնիզի

**Այելեթ Գնիզին** (, ), Սան Դիեգոյի Կալիֆոռնիայի համալսարանի Ռադի կառավարման դպրոցի մարքեթինգի դոցենտ։

## Կրթություն և կարիերա
Գնիզին բիզնեսի կառավարման մագիստրոսի կոչում է ստացել Հաագայի կիրառական գիտությունների համալսարանի հետ համատեղ Թիսայդի համալսարանից։ Նա *DataPro Proximity*-ում (*BBDO*-ի դուստր ձեռնարկություն) շարունակել է ղեկավարել ռազմավարական պլանավորման բաժինը, որը գտնվում է Իսրայելում, իսկ մինչ այդ դոկտորի կոչում է ստացել Չիկագոյի համալսարանի բիզնեսի բարձրագույն դպրոցում։

Գնիզին Սան Դիեգոյի Կալիֆոռնիայի համալսարանի բիզնեսի կառավարման մագիստրոս ուսանողներին դասավանդում է մարքեթինգային հաղորդակցություն, սոցիալական ձեռներեցություն և սպառողական վարքագիծ։

## Հետազոտություն
Գնիզիի հետազոտությունն անդրադառնում է սպառողների վարքագծին վերաբերող տարբեր հարցերի, ներառյալ սոցիալական նախապատվություններին, պրոսոցիալական վարքագծին, վարքային գնագոյացմանը և անհատների կյանքի որակի վրա ազդող գործոններին: Նա համագործակցում է ինչպես փոքր, այնպես էլ խոշոր ընկերությունների հետ և ինտեգրում է բնագավառին վերաբերող տարբեր փորձեր այս հարցերին պատասխանելու համար:

2010 թվականի ուսումնասիրության մեջ Գնիզին և համահեղինակները Դիսնեյի հետազոտության լաբորատորիայում ուսումնասիրել են վարքագծային գնագոյացման մոտեցումը, որը կոչվում է «զվարճանքի այգում վճարել այն ինչ ուզում ես»։ Լայնամասշտաբ փորձի ժամանակ նրանք 4 տարբերակով այգում վաճառել են զբոսանքի ընթացքում արված հուշանվերլուսանկարներ։ Առաջին տարբերակի դեպքումլուսանկարները արժեցել են 12.95$, մարդկանց մոտ 0.5%-ը (1-ը 200-ից) գնել են այս տարբերակով։ Երկրորդ տարբերակի դեպքում գինը մնացել է նույնը, սակայն սպառողներին ասվել է, որ հասույթի կեսը ուղղվելու է բարեգործության։ Արդյունքումլուսանկարները գնել են մարդկանց մոտ 0.57%-ը։ Երրորդ տարբերակի դեպքում մարդկանց թույլատրվել է լուսանկարների դիմաց վճարել այնքան, որքան ցանկանում են։ Սա հանգեցրել է 16 անգամ ավելի շատ վաճառքի, բայց այնքան ցածր գներով, որ դրանք անկայուն էին։ Վերջին տարբերակում Գնիզին և համահեղինակները սպառողներին առաջարկել են վճարել իրենց ուզած գումարը և ասել են, որ հասույթի կեսը ուղղվելու է բարեգործությանը։ Այս տարբերակի արդյունքները ապշեցուցիչ էին, հատկապես զգալի օգուտ է ունենում զվարճանքի այգին, ինչպես նաև բարեգործության համար հավաքվում է բավականաչափ գումար։ Սա ցույց է տալիս այն, ինչ Գնիզին և նրա գործընկերները անվանում էին «համատեղ սոցիալական պատասխանատվություն»՝ գաղափար, որ սպառողի ներգրավումը ապրանքների գնագոյացման և ներդրումների ընտրության մեջ մեծացնում է օգուտը և՛ սպառողների, և՛ ընկերության համար: Հետագա փորձի ժամանակ նավով զբոսանքի դուրս եկած ուղևորներին առաջարկվում է լուսանկարներ գնել բարձր գնով (15 դոլար), ցածր գնով (5 դոլար) կամ ընտրել իրենց ցանկալի գինը: Պահանջարկը բարձրանում է, երբ գինը նվազում է, բայց նորից ընկնում է, երբ ուղևորներին թույլ է տրվում ընտրել իրենց նախընտրելի գինը։

Այս ուսումնասիրության արդյունքները արժանացել են ԶԼՄ-ների լայն ուշադրությանը և դարձել են ավելի շատ ուսումնասիրությունների և փորձերի ոգեշնչման աղբյուր: Նրանք 2011 թվականին արժանացել են «Անհատականության և սոցիալական հոգեբանության հասարակություն» (SPSP) ընկերության Ռոբերտ Բ. Սիալդինիի մրցանակին՝ հրապարակված գերազանց ուսումնասիրության համար։ Մրցանակի չափը $2,400 էր։

Վերջին աշխատանքում նա ուսումնասիրել է խելացի հեռախոսների ուշադրությունը շեղող ազդեցությունը և հետևել է երեք տեսակի խոստումներին՝ ուղղված մարդկանց պատասխաններին՝ չկատարված, կատարված և այն խոստումները, որոնք կատարվել են սպասվածից շատ՝ պարզելով, որ գերակատարման փոքր դրական ազդեցությունը զգալիորեն գերազանցում է թերակատարման մեծ բացասական ազդեցությունը։

## Անձնական կյանք
Գնիզին ապրում է իր ամուսնու՝ Ուրի Գնիզիի և երեք երեխաների հետ Սան Դիեգոյում (Կալիֆոռնիա)։

## Ակադեմիական հրապարակումներ
* Baca-Motes, K., Brown, A., Gneezy, A. Keenan, E. and Nelson, L. D. (2013). Commitment and behavior change: Evidence from the field. Journal of Consumer Research, 39, 1070–84.
* Gneezy, A., Gneezy, U., Riener, G., & Nelson, L. D. (2012). Pay-What-You-Want, Identity, and Self-Signaling, Proceedings of the National Academy of Sciences, 109(19): 7236–40.
* Gneezy, A., Imas, A., Nelson, L. D., Brown, A., and Norton, M. I. (2012). Paying to be Nice: Costly Prosocial Behavior and Consistency, Management Science, 58:179–87.
* Gneezy, A. and Fessler D.T. (2011). Conflict, sticks and carrots: war increases prosocial punishments and rewards . Proceedings of the Royal Society B., published online before print June 8, 2011, doi:10.1098/rspb.2011.0805
* Gneezy, A., Gneezy, U., Nelson, L. D. and Brown, A. (2010). Shared Social Responsibility: A Field Experiment in Pay-What-You-Want Pricing and Charitable Giving. Science, 329 (5989), 325–27.
* Epley, N., & Gneezy, A. (2007). The Framing of Financial Windfalls and Implications for Public Policy. Journal of Socio-Economics, 36, 36–47.
* Gneezy, A., & Epley, N. (2007). Prospect Theory. In R. Baumeister, & K. D. Vohs (Eds.), Encyclopedia of Social Psychology (Vol. 2, 711–14). Thousand Oaks, CA: Sage

## Ծանոթագրություններ

Կատեգորիա:Կին գիտնականներ